Εικαστικές τέχνες

**Λουλούδια παντού**

**Δ- Στ’ τάξεις – Ζ’ Δημοτικό Λεμεσού (Κ.Β)**

27 Απριλίου – 1 Μαΐου 2020

**Μπορείτε να μου αποστέλλετε τα έργα ή και τα σχόλιά σας-για μάθημα οποιασδήποτε βδομάδας- στο email :** [**12chara.art@gmail.com**](mailto:12chara.art@gmail.com) **, ώστε να συμπεριλαμβάνονται στην ιστοσελίδα του σχολείου.**

**\*Μην ξεχνάτε να αναγράφετε την τάξη και το ονοματεπώνυμο σας!**

**Όσα παιδιά, μου αποστέλλουν έργα τους θα μπαίνουν και σε κλήρωση για δώρο σχετικό με τέχνη!!!**

**“Μπορείς να κόψεις όλα τα λουλούδια, αλλά δεν μπορείς να εμποδίσεις την Άνοιξη να' ρθει” έγραφε ο λογοτέχνης Pablo Neruda ενώ και ο Οδυσσέας Ελύτης δήλωνε: “Την Άνοιξη αν δεν τη βρεις, τη φτιάχνεις”.**

Η ενότητά μας γι’ αυτή τη βδομάδα δεν θα μπορούσε να ήταν αφιερωμένη κάπου αλλού εκτός από την Άνοιξη και κυρίως στα λουλούδια που έχουν την τιμητική τους αυτό το διάστημα και που πάντα αποτελούσαν, και αποτελούν, πηγή έμπνευσης για τους καλλιτέχνες. Έχουμε ήδη δημιουργήσει για τις πεταλούδες σε προηγούμενο μάθημα, τώρα λοιπόν ήρθε και η σειρά των λουλουδιών να μας συντροφεύσουν!!!

Αρχίζουμε λοιπόν:

Ας δούμε αρχικά κάποιους πίνακες γνωστών ζωγράφων με θέμα τα λουλούδια. Υπάρχουν αμέτρητοι πίνακες με ανάλογο θέμα και ομολογώ ότι δυσκολεύτηκα λιγάκι να διαλέξω… Αν χρειαστεί θα επανέρθω και σε επόμενο μάθημα για να δούμε ακόμα περισσότερους σχετικούς πίνακες, αλλά και δραστηριότητες:

|  |  |
| --- | --- |
| Flower Art by Hiroshige  Υβίσκοι- (1845)  (Σημ.:  *Τα λουλούδια έχουν ιδιαίτερη σημασία στην Ιαπωνική κουλτούρα, γι’ αυτό και τα συναντούμε σε πολλούς πίνακες)* | Του Hiroshige  Memorial Portrait of Hiroshige, by Kunisada.jpg  Ιάπωνας καλλιτέχνης  (1797 – 1858) |
| Flower Painting by Gustav Klimt  Κήπος με λουλούδια (1905) -  (*Ο συγκεκριμένος πίνακας πωλήθηκε σε δημοπρασία το 2017 για 59 εκατομμύρια δολάρια!!!).* | Γκουστάβ Κλιμτ ( Αυστρία, 1862 –1918 )https://upload.wikimedia.org/wikipedia/commons/thumb/3/3a/Gustav_Klimt_in_1887.jpg/220px-Gustav_Klimt_in_1887.jpg |
| Vincent van Gogh, Sunflowers,1888  Ηλιοτρόπια – 1988 | Βίνσεντ Βαν Γκογκ  Δεν θα μπορούσε να λείπει και ο γνωστός μας Βαν Γκογκ με έναν πολύ γνωστό του πίνακα.  Vincent van Gogh - Self-portrait with grey felt hat - Google Art Project.jpg  Ολλανδία (1853-1890) |
| ÎÎ±Î½Î­Î»Î»Î·Ï ÎÏÎ­ÏÏÎ·Ï-Î¤Î¿ Î Î±Î¹Î´Î¯ Î¼Îµ ÏÎ¿ ÎÎ»Î¹Î¿ÏÏÏÏÎ¹Î¿, ÏÎµÏ. 1948  Το παιδί με το ηλιοτρόπιο  (Εδώ ένας Έλληνας ζωγράφος επιλέγει να απεικονίσει ένα αγόρι που βρίσκεται στη φύση ενώ στην κάτω δεξιά πλευρά του πίνακα εικονίζεται το ηλιοτρόπιο- με πολύ διαφορετικό τρόπο από τον Βαν Γκογκ..) | ÎÎ±Î½Î­Î»Î»Î·Ï ÎÏÎ­ÏÏÎ·Ï.jpg  Ορέστης Κανέλλης  (Ελλάδα: 1910-1979) |
| https://yannisstavrou.blogspot.com  Πρωτομαγιάτικο στεφάνι | Γιάννης Σταύρου  Γεννήθηκε στην Θεσσαλονίκη το 1948  Giannis Stavrou.jpg |

Όπως ανάφερα και πιο πάνω, είναι πάρα πολλοί –αμέτρητοι- οι αξιόλογοι πίνακες για τα λουλούδια, την Άνοιξη και τον Μάη. Επέλεξα λίγους μόνο πίνακες που αποδίδουν παρόμοιες εικόνες( λουλούδια, φύση), αλλά με έναν διαφορετικό τρόπο ο καθένας.

* ποιος σου αρέσει περισσότερο; Τι είναι αυτό που σε «κερδίζει» σε αυτόν;
* ποιος είναι ο μόνος πίνακας που περιέχει και πρόσωπο; τι προσθέτει αυτό στη σύνθεση; τι συναισθήματα σου προκαλεί;
* επέλεξε δύο πίνακες από τους πιο πάνω και σύγκρινε τους- βρες διαφορές και ομοιότητες όσον αφορά τη σύνθεση, τα χρώματα.

**Δημιουργίες:**

Και τώρα πάμε στο τι θα μπορούσαμε να φτιάξουμε. Σου δίνω κάποιες ιδέες, αλλά αν εσύ σκεφτείς κάτι άλλο μπορείς να μου στείλεις μήνυμα να το δούμε μαζί:

* φτιάξε το δικό σου σχέδιο με την δική σου Άνοιξη, ή το δικό σου αγαπημένο λουλούδι ή με τον κήπο σου ή και το δικό σου μαγιάτικο στεφάνι. Χρησιμοποίησε ό,τι υλικά έχεις στο σπίτι και μην αγχωθείς για το ότι ο κήπος ή τα λουλούδια σου πρέπει να απεικονιστούν ακριβώς όπως είναι (-ρεαλιστικά). Άφησε τον εαυτό σου ελεύθερο και «τρέξε» μέσα στη φύση!!!!
* Ζωγράφισε τα δικά σου λουλούδια με ό,τι χρώματα θέλεις (και πάλι άφησε την φαντασία σου ελεύθερη). Ακολούθως κόψε τα γύρω- γύρω και κόλλησέ τα σε ένα άλλο χαρτόνι γύρω- γύρω ώστε να σχηματιστεί στεφάνι. Μπορείς να το κρεμάσεις στο δωμάτιο ή και στην πόρτα του σπιτιού σου για να καλωσορίσεις τον Μάη! Είμαι σίγουρη ότι θα είναι το ωραιότερο στεφάνι που θα έχει φτιαχτεί ποτέ!!!
* φτιάξε τα δικά σου λουλούδια είτε με τη χρήση ψηφίδων (όπως είπαμε και σε προηγούμενα μαθήματα μπορείς να χρησιμοποιήσεις κομματάκια χαρτιού από οτιδήποτε βρεις στο σπίτι-κουτιά από δημητριακά, χαρτιά περιτυλίγματος κλπ), ξηρούς καρπούς ή όσπρια. Μπορείς να χρησιμοποιήσεις έναν από αυτούς τους τρόπους ή να τους συνδυάσεις ή και να προσθέσεις και το χρωμάτισμά σου ώστε να έχουμε μεικτή τεχνική. Εσύ είσαι ο καλλιτέχνης, μπορείς να δημιουργήσεις ελεύθερα!!!

Περιμένω με ανυπομονησία τις δημιουργίες που μπαίνουν στην ιστοσελίδα μας, ενώ υπάρχει και η κλήρωση δώρων για όσους συμμετέχουν!!!

Καλή Πρωτομαγιά λοιπόν!!!

Χαρά Νεοφύτου

 